AIKA JA MAHDOLLISUUS
Isä, kiitämme Sinua tänä aamuna Jeesuksen kauniista nimestä.
Siinä nimessä kokoonnumme ja siihen panemme toivomme.
Uskon, että jokainen on Sinulle tärkeä, ja Sinulla on suunnitelma jokaiselle.
Uskon, että ihmiset löytävät tänään yhteyden pelastavaan armoosi, -
voimaasi ja lupaukseesi. Kiitos siitä Jeesuksen nimessä.
Aamen, aamen. Ylistys Jumalalle! Istukaa, olkaa hyvät.
35 minuuttia. Sen verran aikaa minulle annetaan sunnuntaiaamuisin.
Mitä teen tuolla ajalla? Käytänkö sen hyvin?
Käytänkö tilaisuuden olla siunaukseksi, auttaa ihmisiä -
ja käyttää Jumalan Sanaa?
Vai haaskaanko aikaa tyhjänpuhumisella?
Osoittelenko ihmisiä vihaisesti sormella?
Miten käytän aikani ja tilaisuuteni?
Saarn. 9:11 "Taas minä tulin näkemään auringon alla..."
Kaikki, mitä on auringon alla, on väliaikaista ja hoidettavissamme.
"...että ei ole juoksu nopsain vallassa, ei sota urhojen, ei leipä viisaitten, -
ei rikkaus ymmärtäväisten eikä suosio taitavain vallassa, -
vaan aika ja kohtalo kohtaa kaikkia." Englanniksi: "aika ja mahdollisuus".
Emme ole kaikessa tasa-arvoisia, mutta jokaiselle, joka hengittää, -
on annettu aikaa ja mahdollisuuksia.
Kaikilla ei ole samaa aikaa, sillä elinpäiviemme määrä vaihtelee, -
mutta Jumala on antanut meille kaikille aikaa ja mahdollisuuden.
Mitä teet Jumalan antamalla ajalla?
Onko se puolellasi vai sinua vastaan, ystäväsi vai vihollisesi?
Näetkö ajan toimivan sinua vastaan vai sinun eduksesi?
Entäpä mahdollisuus? Mitä se tuo mieleesi? Ehkä loton?
Mitä kohtalo merkitsee sinulle?
Minulle se merkitsee Jumalan suunnitelmaa ja mahdollisuuksia -
ja kaikkea, mitä saan Kristuksessa.
Kaikki eivät näe asiaa niin. Mahdollisuus voi merkitä onnea, -
ja kohtalo on sitä, mitä tapahtuu. Ne ovat monille kielteisiä asioita.
Kiitos Jumalalle, meille niiden ei tarvitse olla kielteisiä asioita.
Jumala on antanut sinulle lahjaksi aikaa ja mahdollisuuden, -
jotta voit toteuttaa Hänen suunnitelmansa elämässäsi.
Samoin kuin raha, aika ja mahdollisuus vaativat hyvää hoitoa.
Rahaa voi käyttää monella tavalla. Sitä voi tuhlata ja haaskata.
Rahan kanssa voi olla antelias, sitä voi menettää ja sillä voi ostaa asioita.
Voit haaskata myös aikaasi tai Jumalan antamia mahdollisuuksia.
Voit käyttää aikaa ja investoida sitä Jumalan suunnitelmaan, -
mahdollisuuksiin ja tilaisuuksiin. Valitettavasti voit kadottaa ajan -
ja käsityksesi Jumalan sinulle antaman ajan kulusta.
Aika ja mahdollisuus on annettu meille hallittaviksi.
Mitä siis teet ajallasi? Mitä teet juuri nyt käsillä olevalla ajalla?
Mitä teet mahdollisuuksilla, joita Jumala on sinulle antanut?
Oletko antelias aikasi ja saamiesi tilaisuuksien suhteen?
Käytätkö aikaasi hyvin, vai meneekö se huomaamattasi hukkaan?
Suhtaudutko aikaan ja tilaisuuksiin riittävän huolellisesti?
Investoitko aikaa viisaasti parantaaksesi mahdollisuuksiasi?
Huomaatko, että voit nostaa aikasi arvoa?
Myös mahdollisuuksien arvoa voi korottaa.
Ps. 90:12 "Opeta meitä laskemaan päivämme oikein, -
että me saisimme viisaan sydämen."
On tärkeä ymmärtää, että jokainen päivämme on tärkeä.
Jokainen päivä on lahja Jumalalta. Tämäkin päivä on Jumalan lahja.
Mietitään yhden päivän arvoa. Maailman vaikutusvaltaisin ihminen -
lienee yhä USA:n presidentti. Hän kävi muiden tavoin koulua ja yliopiston -
ja sai ensimmäisen työpaikan. Kun hänen aikansa presidenttinä -
on päättynyt, millainen luulette olevan hänen aikansa arvo?
Taloudellisesta näkökulmasta hänen aikansa on arvokasta, -
jos hänet vaikka haluaisi puhumaan tunniksi.
Meidänkin kohdallamme puhutaan rahasta, ajasta ja mahdollisuuksista.
Meillä on aluksi saman verran aikaa, ja aluksi sillä on kaikille sama arvo, -
mutta jos olet ahkera ja käytät hyvin saamiasi asioita, aikasi arvo nousee.
Minusta se on todella hieno mahdollisuus.
Puhun seuraavaksi kolmesta tunnetusta vertauksesta, -
jotka käsittelevät ajan ja mahdollisuuksien käyttämistä.
Ensin vertaus viinitarhan omistajasta.
Se on Matteuksen luvussa 20. Mies tarvitsi työntekijöitä, -
joten hän meni torille. Siellä oli miehiä, joilla ei ollut tekemistä, -
ja hän antoi heille mahdollisuuden.
Hän kävi siellä kuudelta, yhdeksältä, kahdeltatoista, kolmelta ja viideltä.
Kuudelta aloittaneet tekivät töitä 12 tuntia, -
mutta viideltä aloittaneet vain tunnin.
Matt. 20:12 "Nämä viimeiset ovat tehneet työtä vain yhden hetken, -
ja sinä teit heidät meidän vertaisiksemme, -
jotka olemme kantaneet päivän kuorman ja helteen".
He tekivät sen virheen, että vertasivat aikaansa ja tilaisuuttaan muihin.
Se on ahneuden alku ja juuri.
Meille kaikille on annettu aikaa ja mahdollisuuksia.
Eri ihmisten aika ja mahdollisuudet voivat näyttää erilaisilta, -
mutta meillä kaikilla on niitä.
Miehet valittivat antaneensa paljon aikaa ja saaneensa vain vähän.
Toiset antoivat vähän aikaa ja saivat suuren mahdollisuuden.
Voimme vain käyttää hyvin sitä, mitä Jumala on meille antanut.
Valmistuessani raamattukoulusta olin 20-vuotias. Seuraavat 6 vuotta -
tein monenlaisia töitä, jotta Bobbie ja minä voisimme mennä naimisiin -
ja koska toimin nuorisopastorina eräässä pienessä seurakunnassa.
Jotkut ystäväni saivat heti kokoaikatyön nuorisopastoreina -
tai muuten seurakunnissa. Minä taas käytin kuusi vuotta siihen, -
että kaivoin rakennusten perustoja, tasapainotin renkaita ja pyöriä -
Fordin autotehtaassa ja siivosin vessoja.
Käytin aikaa kaikenlaisiin asioihin, eikä se ollut minusta reilua.
Johdin nuorisoryhmää ja jouduin tekemään kaikkea muutakin.
Muut saivat paremman tilaisuuden. Ole uskollinen tilaisuuksiesi kanssa.
Toinen vertaus on monille tuttu tuhlaajapoikavertaus.
Tuhlaajapoika tietysti käytti aikaansa huonosti ja menetti sen takia -
mahdollisuutensa ja perintönsä, mutta entäpä vanhempi veli?
Hän sanoi jakeessa Luuk. 15:29 -
"Katso, niin monta vuotta minä olen sinua palvellut -
enkä ole milloinkaan sinun käskyäsi laiminlyönyt, -
ja kuitenkaan et ole minulle koskaan antanut vohlaakaan, -
pitääkseni iloa ystävieni kanssa."
Hän oli palvellut isää vuosia, mutta siitä ei ollut hänelle apua.
Hän ei selvästikään ollut käyttänyt aikaansa hyvin, -
sillä isä oli avokätinen ja avarakatseinen, -
mutta hänestä itsestään oli tullut ilkeä, kova ja tuomitseva.
Minusta on outoa, että oltuaan uskossa vuosikymmeniä -
jotkut ovat kielteisiä, onnettomia, kovia, tuomitsevia ja arvostelevia.
He eivät ole käyttäneet aikaa hyvin -
eivätkä ole käyttäneet tilaisuuttaan nousta Jumalan haluamalle tasolle.
Käytetään uskovina aikaamme niin, että kasvamme Jumalan asioissa, -
jotta olisimme osa ratkaisua, ei osa ongelmaa. Kolmas vertaus.
Se on yksi suosikeistani eli vertaus leivisköistä. Matt. 25:14―18 -
"Sillä tapahtuu, niinkuin tapahtui, kun mies matkusti muille maille: -
hän kutsui palvelijansa ja uskoi heille omaisuutensa; -
yhdelle hän antoi viisi leiviskää, toiselle kaksi ja kolmannelle yhden, -
kullekin hänen kykynsä mukaan, ja lähti muille maille."
Jokainen sai kykynsä mukaan.
Kaikki eivät siis saaneet yhtä paljon, mutta jokaisella oli mahdollisuus.
Jae 16 "Se, joka oli saanut viisi leiviskää, meni kohta -
asioitsi niillä ja voitti toiset viisi leiviskää.
Samoin kaksi leiviskää saanut voitti toiset kaksi."
Yhden leiviskän saanut toimi toisin. Miten hän käytti mahdollisuutensa?
Jae 18 "Mutta yhden leiviskän saanut meni pois ja kaivoi kuopan maahan -
ja kätki siihen herransa rahan."
He kaikki suhtautuivat aikaan ja mahdollisuuteen eri tavalla.
Miten sinä suhtaudut niihin?
Yhden leiviskän saanut palvelija käytännössä kaivoi itselleen kuopan.
Moni käyttää aikansa siihen tai yrittää päästä pois kuopasta, -
koska ei ole käyttänyt aikaansa tai mahdollisuuksiaan hyvin.
Pyritään käyttämään aikaa ja mahdollisuuksia Jumalan kunniaksi.
Jos teemme niin, maksimoimme sen, mitä Jumala on meille antanut, -
ja olemme uskollisia niiden kanssa. Tässä se on, jakeessa 19: -
"Pitkän ajan kuluttua näiden palvelijain herra palasi ja ryhtyi -
tilintekoon heidän kanssansa." Palvelijat saivat paljon aikaa.
Eivät ne palvelijat, jotka käyttivät aikansa ja tilaisuutensa hyvin, -
kaksinkertaistivat isännän rahat ja hoitivat tehtävänsä kunnolla, -
tehneet sitä päivässä tai parissa. Aika oli heidän puolellaan.
Tietysti myös yhden leiviskän saaneella oli aika puolellaan, -
mutta valitettavasti hän suhtautui aikaan täysin eri tavalla.
Oletko sitoutunut käyttämään Jumalan sinulle antamaa aikaa, -
investoimaan ja maksimoimaan mahdollisuutesi? Toivon, että olet.
Eri palvelijat saivat nimittäin aivan erilaisen palkan.
Sille, joka hautasi leiviskän maahan, lopputulos oli musertava.
Häneltä vietiin sekin, mitä hänellä oli. Ne taas, jotka käyttivät tilaisuutensa -
hyvin, saivat toisenlaisen palkkion. Siitä kerrotaan jakeissa 20―21 -
"Silloin tuli se, joka oli saanut viisi leiviskää, ja toi toiset -
viisi leiviskää ja sanoi: 'Herra, viisi leiviskää sinä minulle uskoit, -
katso, toiset viisi leiviskää minä olen voittanut'.
Hänen herransa sanoi hänelle: 'Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon.'" Jos olemme uskollisia, meitä kehutaan, -
Herra nostaa meidät ylös ja saamme aihetta juhlaan.
Näin tapahtuu, jos käytämme aikaa ja mahdollisuuksia hyvin.
Menestys jakaa uskovien mielipiteitä. Jumala sanoi kuitenkin Joosuasta: -
"silloin sinä onnistut teilläsi ja silloin sinä menestyt."
Kaikki menestys ei toki ole hyvää menestystä.
Menestys on hyvää, jos siitä seuraa luottamusta Jumalaan -
ja jos Jumala nostaa elämäsi tasoa ja jos saat iloita Herrassa.
Menestys seuraa, jos käytämme hyvin sitä, mitä meille on annettu.
Mitä teet sillä, mitä olet saanut? Nyt ei puhuta lahjoistasi, vaan ajasta.
Ajan ja mahdollisuuksien lahjasta.
Miten käytät niitä tänään? Meillä on tänään upea tilaisuus -
käyttää aikaa ja mahdollisuuksia hyvin. Silloin saamme nähdä, -
että Jumalan tahto toteutuu. Menestyt, jos ymmärrät, -
että jokaisella suunnitelmalla on aikansa. Mieti sitä hetki.
Kaikki sydämessäsi olevat suunnitelmat eivät toteudu juuri nyt, -
mutta voit olla varma, että niilläkin on aikansa. Saarn. 3:1 -
"Kaikella on määräaika, ja aikansa on joka asialla taivaan alla."
Bobbiella oli tämä kirja sydämellään pitkään, ja sen kirjoittaminenkin -
tapahtui pitkän ajan kuluessa. Suunnitelma oli hänen mielessään, -
mutta nyt sen oli oikea aika toteutua. Oikea ajoitus on sitä, -
että yhdistämme oikean suunnitelman tiettyyn hetkeen.
Mikä on Jumalan tahto tällä hetkellä? Suunnitelmasi eivät ehkä toteudu nyt.
Jokaisella suunnitelmalla on oma aikansa.
Mikä on oikea suunnitelma juuri tällä hetkellä?
Jos olet sille uskollinen, ajoituksesi on oikea -
ja olet oikeassa paikassa oikeaan aikaan Jumalan suunnitelmassa.
Mitä Jumala siis haluaa sinun tekevän ei joskus huomenna, vaan juuri nyt?
Jos saat siitä kiinni, sinulla on hyvä ajoitus.
Silloin olet oikeassa paikassa oikeaan aikaan ja saat korjata hyvän sadon.
Joka asialla on oma aikansa. On aika kylvää ja aika niittää.
Elämässäsi on nyt aikaa, sillä olet täällä tai katsot ohjelmaa.
Olet siis elossa. En tiedä, paljonko aikaa sinulla on, -
mutta tällä ajalla on tarkoituksensa. Huono ajoitus on sitä, -
että yhdistää väärän asian väärään ajankohtaan, -
hyvä ajoitus taas oikean asian yhdistämistä oikeaan ajankohtaan.
Kirjoitin kerran kirjan For This I Was Born, "Tätä varten synnyin".
Sen kansi oli ruma, enkä pitänyt siitä. Se menestyikin huonosti.
Asiaa ei auttanut se, että koko kirja nolotti minua.
Kirjastani Live, Love, Lead taas olin innoissani, -
ja siitä on tullut kansainvälinen bestseller, mitä en olisi uskonut.
Sen suosio jatkuu yhä, ja se on minusta jännittävää.
Tässäkin on kuitenkin kyse oikean asian yhdistämisestä oikeaan aikaan.
Sanoisin, että se, että olet täällä sunnuntaiaamuna, -
on melko hyvä osoitus siitä, että käytät aikaasi hyvin.
Jos taas olet nyt sängyssä krapulan kourissa, koska joit viiteen asti, -
uskoisin, että käytät aikaasi väärään asiaan.
Elämässä menestyminen on vain sitä, että yhdistämme oikean asian -
oikeaan aikaan elämässämme. Kuulostaa yksinkertaiselta.
Riittää, että kysymme Jumalalta, mikä on Hänen tahtonsa tälle ajalle.
Muuten päädymme käyttämään oikoteitä -
tai saatamme kohdata pettymyksiä, jotka musertavat meidät.
Pitää ymmärtää, että joka asialla on aikansa ja joka ajalla asiansa.
Olipa mielessäsi mitä tahansa, tähän aikaan kuuluvat tietyt asiat.
Mikä on oikea asia ja suunnitelma juuri tälle ajalle elämässäsi?
Hyvä ajoitus ja huono ajoitus. Ef. 5:16 puhuu juuri tästä.
"ottakaa vaari oikeasta hetkestä, sillä aika on paha."
Vaarin ottaminen tarkoittaa sitä, että käytämme tilaisuudet hyvin.
Näin Raamattu kehottaa. Jeesus kertoi vertauksen häistä.
Oli kymmenen morsiusneitoa, joiden piti olla valmiita sulhasen tullessa.
He halusivat hääjuhlaan, mutta heillä piti olla öljyä lamppuihin.
Kun sulhanen tuli keskiyöllä, viisi neitoa pystyi sytyttämään lamput.
Toiset eivät olleet valmiita ja joutuivat hakemaan öljyä muualta.
Sillä aikaa juhlatalon ovet suljettiin, ja he jäivät juhlasta paitsi.
Moni menettää tilaisuutensa, koska ei ole valmis oikeaan aikaan.
Jokaisella ajalla on tarkoituksensa ja jokaisella asialla on aikansa.
Mikä on Jumalan suunnitelma juuri nyt? Tämä hetki on käsissämme.
Mitä mahdollisuuksia sinulla on nyt?
Jumala antaa meille kaikille aikaa ja mahdollisuuksia.
Olimme 14 vuotta, 1983―1997, Australian suurin seurakunta.
Olimme suurin jo silloin, kun meillä ei ollut omaa rakennusta.
Yritimme olla kuuliaisia meille annetun ajan ja mahdollisuuden kanssa, -
mutta menestys tuntui kaukaiselta.
Lopulta pystyimme ostamaan vähän maata tästä naapurista -
ja rakentamaan siihen rakennuksen. Tämä tontti ei kuulunut kauppaan.
Olimme jo suurin seurakunta. Muistan, kun olimme Hills Centerissä -
kilometrin päässä täältä. Se oli yleinen huvittelukeskus.
Eräänä lauantai-iltana siellä tapahtui puukotus, murha.
Emme voineet käyttää tilaa sunnuntaina, sillä se oli rikospaikka.
Meillä ei ollut paikkaa, mihin mennä.
Jotenkin joku onnistui saamaan luvan käyttää Rosehillin ravirataa.
Pidimme jumalanpalveluksen siellä. Sinne on täältä jonkin verran matkaa.
Tuona aamuna lauloimme ensi kertaa laulua Laulakaa Herralle.
Meiltä meni 14 vuotta saada ensimmäinen rakennuksemme -
ja vielä neljä vuotta tämän rakennuksen saamiseen.
Nyt siitä on viitisentoista vuotta, ja Jumala on siunannut meitä tiloilla.
Niitä on tullut ihmeellisesti. Emme voineet silloin emmekä voi nytkään -
tehdä muuta kuin olla uskollisia, uskoa ihmisten pelastumiseen, -
saarnata kuuliaisesti, auttaa ihmisiä ja käyttää hyvin aikaamme -
ja mahdollisuuksiamme ja katsoa, mihin Jumala pystyy.
Jumalalla on jatkossakin paljon varattuna meille. Kolmas palvelija -
kaivoi itselleen kuopan. Hän hautasi saamansa tilaisuuden.
Minusta on surullista, että jotkut elävät kaivaen itselleen kuoppia -
tai kaivaen itseään ulos kuopasta -
perhe-elämänsä, raha-asioidensa tai mahdollisuuksiensa suhteen.
Yhdistetään oikeat asiat viisaasti oikeaan ajankohtaan ja tilaisuuteen.
Silloin Jumala voi johtaa meitä kaikkina aikoina tahtonsa mukaan -
kohti uusia mahdollisuuksia.
Toivottavasti ymmärrätte ajatukseni.
Aika ei mene hukkaan, jos ymmärrät, että tällä ajalla on merkityksensä.
Jos olet nuori äiti lapsen kanssa ja koet joutuneesi panemaan -
hyllylle kaiken, mitä varten sinut on luotu, ole uskollinen -
tämän hetken mahdollisuuksien kanssa ja katso, mitä Jumala tekee.
Jotkut kaivavat itselleen ison kuopan raha-asioissa.
Heillä ei välttämättä olekaan rahaongelmaa, vaan hallintaongelmia.
Jos käytämme hyvin sitä, mitä Jumala meille antaa, -
vaikka se olisi pientä, huomaamme, ettei meillä ollut rahaongelmia -
vaan ongelmia rahan käytössä. Tee oikeat asiat oikeaan aikaan.
Haluan saarnata teille tänään käytännöllisesti, jos se vain sopii.
Ei kaiveta itsellemme kuoppaa, vaan ollaan uskollisia saamamme -
ajan ja mahdollisuuksien kanssa, ja se voi johtaa parempaan aikaan.
Sanotaan, että aika näyttää monia asioita, ja se on totta, -
mutta mitä se oikein näyttää?
Se riippuu siitä, mitä teet saamillasi mahdollisuuksilla tuona aikana.
Aika voi parantaa haavat, mutta se riippuu siitä, mitä sisälläsi tapahtuu.
Heprealaiskirje puhuu katkeruuden juuresta, joka tekee häiriötä.
Se ei paranna. Se johtuu siitä, ettet käyttänyt aikaasi oikein.
Silloin aika ei parannakaan, -
vaan se näyttää, kuinka katkeruus kasvaa ja aiheuttaa ongelmia.
Elitpä mitä aikaa tahansa ja olipa sinulla mitä tilaisuuksia vain, -
ymmärrä, kuinka tärkeää on käyttää niitä hyvin, olla uskollinen -
ja tuoda Jumalalle kunnia. Jos tiedät, että kaikella on aikansa, -
saat nähdä, mitä kaikkea Jumala tekee elämässäsi.
Hän on antanut sinulle sekä aikaa että mahdollisuuksia.
Ne kulkevat käsi kädessä ja kuuluvat kaikille, -
eivät vain hyvännäköisille, fiksuille, vahvoille tai sporttisille.
Meillä kaikilla on aikaa ja mahdollisuuksia, sinulla ja minulla.
Käytetään niitä Jumalan kunniaksi!
Haluan, että meistä tulee loistavia -
sanomaan: "Tule, tule Kristuksen luo."
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
UUSI BOBBIE HOUSTONIN KIRJA
Kirja kertoo tavallisista naisista, jotka haluavat muuttaa maailmaa.
Se kertoo myös minusta, elämäni voitoista ja haasteista.
Rukoilen, että niin miehet kuin naiset voivat tunnistaa itsensä siitä -
ja löytää itsestään jotain hienoa. Sisaret ovat tätä aikaa varten.
Kiitos, että katsoit ohjelmaa.
Toivon, että käytät aikaasi ja tilaisuuksiasi Jumalan kunniaksi, -
sillä niitä meillä kaikilla on ja voimme käyttää niitä Jumalan tahdon mukaan.
Siunausta ja mahtavaa viikkoa! Muista, että paras on vielä edessä.
Herra on pyhä, Hän ilmestyi silmieni eteen
Taakoitettu sydämeni voi tuskin ottaa sitä kaikkea vastaan, -
kun katselen kauneuttasi saastaisilla silmilläni
Ainoa laulu, jonka sieluni osaa enää laulaa, kuuluu: -
Halleluja, halleluja, -
halleluja, Kuninkaani
Nyt tiedän, että olen nähnyt -
kirkkauden, joka ei voi jäädä näkymättömiin
Olen muuttunut ja muutun yhä, -
kun katson Sinua, Herra...
Suomennos: Anni Lähteenmäki